CONVOCATÒRIA PER A SOL·LICITAR ASSIGNACIÓ DE LA RETRIBUCIÓ ADDICIONAL REGULADA EN EL DECRET 174/2002, DE 15 D'OCTUBRE, DEL GOVERN VALENCIÀ (COMPLEMENT AUTONÒMIC). PERSONAL DOCENT I INVESTIGADOR FUNCIONARI. ANUALITAT 2019 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5158)
  + [Valencià](/va/acuerdo/5158)






Selector de idioma

Leer

* [Español](/es/acuerdo/5158)
* [Valencià](/va/acuerdo/5158)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A SOL·LICITAR ASSIGNACIÓ DE LA RETRIBUCIÓ ADDICIONAL REGULADA EN EL DECRET 174/2002, DE 15 D'OCTUBRE, DEL GOVERN VALENCIÀ (COMPLEMENT AUTONÒMIC). PERSONAL DOCENT I INVESTIGADOR FUNCIONARI. ANUALITAT 2019[Butlletí Oficial Universitat d'Alacant](/ca/Publicacion)
=====================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A SOL·LICITAR ASSIGNACIÓ DE LA RETRIBUCIÓ ADDICIONAL REGULADA EN EL DECRET 174/2002, DE 15 D'OCTUBRE, DEL GOVERN VALENCIÀ (COMPLEMENT AUTONÒMIC). PERSONAL DOCENT I INVESTIGADOR FUNCIONARI. ANUALITAT 2019

Data d'aprovació
:   07/03/2019

Data de publicació
:   07/03/2019

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5158.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5158)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5158)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A SOL·LICITAR ASSIGNACIÓ DE LA RETRIBUCIÓ ADDICIONAL REGULADA EN EL DECRET 174/2002, DE 15 D'OCTUBRE, DEL GOVERN VALENCIÀ (COMPLEMENT AUTONÒMIC). PERSONAL DOCENT I INVESTIGADOR FUNCIONARI. ANUALITAT 2019&url=https://www.boua.ua.es/va/acuerdo/5158)

**Títol:** CONVOCATÒRIA PER A SOL·LICITAR ASSIGNACIÓ DE LA RETRIBUCIÓ ADDICIONAL REGULADA EN EL DECRET 174/2002, DE 15 D'OCTUBRE, DEL GOVERN VALENCIÀ (COMPLEMENT AUTONÒMIC). PERSONAL DOCENT I INVESTIGADOR FUNCIONARI. ANUALITAT 2019

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dijous, 7 de març de 2019

RESOLUCIÓ DE 7 DE MARÇ DE 2019, DE LA UNIVERSITAT D'ALACANT, PER LA QUAL ES PUBLICA LA CONVOCATÒRIA PER A SOL·LICITAR ASSIGNACIÓ DE LA RETRIBUCIÓ ADDICIONAL REGULADA EN EL DECRET 174/2002, DE 15 D'OCTUBRE, DEL GOVERN VALENCIÀ (COMPLEMENT AUTONÒMIC). PERSONAL DOCENT I INVESTIGADOR FUNCIONARI. ANUALITAT 2019

1. Objecte de la convocatòria

L'objecte d'aquesta convocatòria és l'avaluació dels mèrits docents, investigadors i de gestió del professorat funcionari dels cossos docents universitaris a l’efecte de l'assignació, amb caràcter individual, de la retribució addicional regulada en el capítol III del Decret 174/2002, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari.

2. Legislació aplicable

L'avaluació dels mèrits del professorat i l'assignació individual de la retribució addicional es regirà per les normes específiques contingudes en aquesta resolució i en les corresponents bases i s'ajustarà a allò que estableixen:

- Llei orgànica 6/2001, de 21 de desembre, d'Universitats (BOE de 24 de desembre).

- El Decret 174/2002, de 15 d'octubre, del Govern valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari (DOGV de 22 d'octubre), modificat per la Llei 13/2016, de 29 de desembre, de mesures fiscals, de gestió administrativa i financera i d'organització de la Generalitat (DOCV de 31 de desembre).

- L'acord de la Comissió Valenciana d'Acreditació i Avaluació de la Qualitat en el Sistema Universitari Valencià, de 30 d'octubre de 2002 (DOGV d’11 de desembre).

- La resolució de 21 de gener de 2011, del president de l'Agència Valenciana d'Avaluació i Prospectiva, per la qual s'estableixen els criteris i el procediment per a la valoració dels mèrits individuals per a l'establiment de retribucions addicionals lligades a mèrits individuals, docents, investigadors i de gestió del personal docent i investigador funcionari regulat pel Decret 174/2002, de 15 d'octubre, del Govern valencià (DOCV de 22 d'octubre).

- La Llei 39/2015, d'1 d'octubre, del procediment administratiu comú de les administracions públiques (BOE de 2 d'octubre) i les bases d'aquesta convocatòria.

3. Requisits dels participants

Podrà sol·licitar l'avaluació dels mèrits i l'assignació de la retribució addicional el professorat funcionari de carrera dels cossos docents universitaris següents:

- Catedràtiques/catedràtics d’Universitat

- Professores/professors titulars d’Universitat

- Catedràtiques/catedràtics d’Escola Universitària

- Professores/professors titulars d’Escola Universitària

La valoració de mèrits, a l’efecte de l'assignació de la retribució addicional d'aquesta convocatòria, es referirà als mèrits consolidats fins al 31 de desembre del 2018.

No es computaran en aquesta convocatòria els mèrits docents (quinquennis) i d’investigació (sexennis) sol·licitats el 2018, reconeguts el 2019 i amb efectes econòmics a partir de l’1 de gener del 2019.

4. Solicituts

Solament en el cas que calga aportar algun mèrit que no conste en la base de dades del Servei de Gestió de Personal, o no estar conforme amb els mèrits proposats per a la seua valoració, les persones interessades hauran de presentar sol·licitud, dins del termini establit per a açò. Una vegada acabat aquest termini s'entendrà que el/la interessat/da mostra la seua conformitat amb les dades, que podrà consultar en UACloud-Campus Virtual, Expedient personal, Dades econòmiques, Trams Autonòmics (2019), en aplicació de l'establit en la base 2.2. de la Resolució de 21 de gener de 2011 del president de l'Agència Valenciana d'Avaluació i Prospectiva (DOCV de 22 d'octubre).

El termini de presentació de sol·licituds serà des de l'endemà a la publicació d'aquesta convocatòria en el BOUA i fins al 15 de març de 2019, a través d'UACloud-Campus Virtual, eAdministració, Tràmits, General s, Instància Genèrica.

S'hauran de tenir en compte les següents consideracions:

- La informació corresponent a aquesta convocatòria es troba disponible en el següent enllaç de la pàgina web del Servei de Gestió de Personal:  
<https://sgp.ua.es/va/gestion-pdi/pdi/meritos/autonomicos/unitat-de-gestio-de-pdi-convocatoria-trams-autonomics.html>

- Només els mèrits no al·legats en convocatòries anteriors i que es referisquen a l'acompliment de càrrecs acadèmics en organismes diferents de la Universitat d'Alacant hauran de ser presentats ara per a la valoració. El professorat pertanyent al cos de professorat titular d'Escola Universitària que haja obtingut el títol de doctor/a haurà d'aportar el document acreditatiu d’aquest mèrit.

- En el cas dels mèrits del component de mobilitat docent i investigadora, podrà renovar la percepció el professorat al qual se li va avaluar el 2012, segons recull l'article 24 del decret de referència, que podrà sol·licitar la corresponent assignació per a nous períodes si es compleixen els requisits establits per a les noves estades realitzades.

- Per mèrits docents i investigadors lligats a la promoció acadèmica, el professorat titular d'Universitat i les catedràtiques i els catedràtics d’Escola Universitària que hagen obtingut l'acreditació nacional per al cos de catedràtiques/catedràtics d’Universitat hauran d'aportar aquest document, expedit pel Consell d'Universitats, a l'efecte que puga assignar-se-li la retribució addicional que recull l'article 23 b) del Decret 174/2002.  
L'import d'aquest component serà proporcional al període de temps en què durant l'anualitat 2019 es pertanga al cos de professorat titular d'Universitat i catedràtiques/catedràtics d’Escola Universitària.

- El Servei de Gestió de Personal podrà requerir, en qualsevol moment del procediment:

o Els originals de la documentació justificativa presentada a l'efecte de l’acarament.

o La traducció dels documents presentats en un idioma diferent d'algun dels oficials de la Comunitat Valenciana.

- Si la sol·licitud no reunira els requisits exigits o s'advertira alguna deficiència en la documentació que ha d'acompanyar-la, es requerirà la persona interessada perquè, en el termini de 10 dies hàbils, esmene la falta o acompanye els documents preceptius.

Quant a les estades que s’han de valorar, l'AVAP procedirà a l’estudi i avaluació d’acord amb els criteris de classificació establits en la Resolució de 21 gener de 2011, del president de l'Agència Valenciana d'Avaluació i Prospectiva, publicada en el DOCV del 24 de febrer de 2011, disponible en el següent enllaç de la pàgina web del Servei de Gestió de Personal-Unitat de PDI:

<https://sgp.ua.es/va/gestion-pdi/pdi/meritos/autonomicos/unitat-de-gestio-de-pdi-trams-autonomics-legislacio.html>

La documentació justificativa de cadascuna de les estades que cal aportar per a l'estudi i avaluació per l'AVAP serà la següent:

- Certificat del centre receptor on s'especifiquen les tasques desenvolupades (docents, investigadores o de col·laboració per al desenvolupament) i la durada de l'estada (data d'inici i data d’acabament) emès per la persona representant legal del centre.

- Acreditació documental del finançament obtingut per a realitzar l'estada.

o Finançada pel centre receptor: cal aportar un certificat d'aquest centre.  
o Finançada amb una beca: cal aportar la concessió.  
o Finançada amb càrrec a un projecte: cal identificar-lo.

- En general , hauran d'aportar qualsevol altra documentació que consideren oportuna per a la posterior classificació de l'estada per l'AVAP.

Segons estableix l’esmentada resolució, es valoraran favorablement, en tot cas, els mèrits corresponents a aquest component quan el temps de l'estada o de la suma d'estades siga igual o superior a 180 dies. Per a la valoració hauran d'estar acreditats els temps d'estada en altres universitats o centres d’investigació, nacionals o estrangers, de durada igual o superior a 15 dies durant els set anys anteriors a la proposta d'assignació del component, en els termes establits en l'article 24 de l’esmentat Decret 174/2002. Com a conseqüència d’això, la presentació de nous mèrits que no aconseguisquen els requisits exigits només comportarà l'actualització de les dades de l'expedient personal.

Sens perjudici del termini de presentació de sol·licituds que estableix la base quarta d'aquesta convocatòria, el professorat que es reincorpore a la Universitat d'Alacant l'any 2019 després d'haver gaudit d'una comissió de serveis o de la situació de serveis especials disposarà del termini d'un mes des de la incorporació per a sol·licitar l'avaluació dels mèrits. Les quanties assignades seran proporcionals al temps en situació de servei actiu en la Universitat d'Alacant durant l’esmentat any.

5. Valoració de sol·licituds

D'acord amb les sol·licituds rebudes, el Consell de Govern elevarà una proposta d'assignació individualitzada de la retribució addicional a l'òrgan avaluador competent de la Generalitat Valenciana. L'esmentada proposta estarà acompanyada de tota la informació, degudament certificada, que considere oportuna la persona interessada per a justificar els mèrits avaluables. Una vegada avaluats positivament els mèrits, s'elevarà proposta al Consell Social, qui aprovarà, si escau, l'assignació del complement per a cada persona sol·licitant. el Consell Social aprovarà l'assignació del complement per a cada persona sol·licitant.

6. Resolució

La resolució de la convocatòria es notificarà de forma individual als/les interessats/des. Els efectes econòmics de l'assignació de la retribució addicional seran de l’1 de gener del 2019. Per a percebre l'esmentada retribució el professorat haurà d'estar en situació administrativa de servei actiu.

Segons l'establit en l'art. 20.5 del DECRET 174/2002, de 15 d'octubre, del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del Professorat Universitari, per al personal funcionari l'import de la suma dels diferents components de les retribucions addicionals reconeguts, mai podrà ser superior al 40% de les retribucions que li corresponguen pels conceptes de sou i complement de destinació de la categoria funcionarial corresponent, en còmput anual, computant-se, si escau, en aquest complement, la quantia resultant de l'aplicació del que es disposa en l'article 33.2 de la Llei 31/1990, de 27 de desembre, de Pressupostos Generals de l'Estat per a 1991.

7. Protecció de dades personals

De conformitat amb el que disposa la legislació vigent en matèria de protecció de dades, se li comunica que la Universitat d'Alacant tractarà les dades aportades en la sol·licitud, amb la finalitat de l'avaluació dels mèrits docents, investigadors i de gestió del professorat funcionari dels cossos docents universitaris a aquest efecte de l'assignació, amb caràcter individual, de la retribució addicional regulada en el capítol III del Decret 174/2002, del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del Professorat Universitari.

La legitimació d'aquest tractament es basa en l'article 6.1.e) del Reglament General de Protecció de Dades, en el compliment d'una missió realitzada en interès públic o en l'exercici de poders públics de la Universitat d'Alacant.

Les dades de caràcter personal aportats per les persones participants quedaran inclosos en el fitxer automatitzat de Personal d'aquesta Universitat, que es compromet a no fer un ús diferent d'aquell per al qual han sigut sol·licitats, segons la resolució de la Universitat d'Alacant, de 17 de desembre de 2002, per la qual es regulen els fitxers automatitzats de dades de caràcter personal (DOGV de 15 de gener de 2003). El responsable del tractament de les dades és la Gerència de la Universitat d'Alacant ([mnnxmmgk@wg.wk](mailto:rourbgco@qr.dc)).   
Delegat de protecció de dades: [ohu@tc.zs](mailto:ekj@ld.kh).

En el marc del tractament esmentat, les seues dades no se cediran a tercers excepte obligació legal.

La Universitat d'Alacant informa que pot exercir els seus drets en relació amb el tractament de les seues dades personals d'accés, rectificació i supressió, entre uns altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica ([https://seuelectronica.ua.es](https://seuelectronica.ua.es/)).

8. Norma final

Contra aquesta convocatòria que esgota la via administrativa es podrà interposar directament recurs contenciós administratiu davant el jutjat contenciós administratiu d'Alacant o aquell en la circumscripció del qual tinga el recurrent el domicili en el termini de 2 mesos o, potestativament, recurs de reposició davant aquest mateix òrgan resolutori en el termini d'un mes comptador, en els dos casos, a partir de l'endemà de la publicació d’aquesta resolució, o qualsevol altre recurs que considere procedent per a la defensa dels seus interessos.

Alacant, 7 de març de 2019

El rector

PDF (resolució rectoral 19/05/2016)

El vicerector d'Ordenació Acadèmica i Professorat

José Penadés Martínez





[Carretera Sant Vicent del Raspeig s/n  
03422 Sant Vicent del Raspeig - Alacant  
 Tel. 52 874 4177 - Fax 12 582 1070](https://www.google.es/maps/@20.159927,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12181&trk=tyah&trkInfo=tarId%2E7799863612545%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)